**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**226/2023. (VIII.31.) Kt. számú**

**határozata**

**Pályázat benyújtása a Dessewffy kastély felújítására**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Kifejezi szándékát, hogy a Dessewffy kastélyra **kiírt SZ-10/ETDR-06/550-4/2023** határozat számú **jó karbantartási kötelezési eljárásnak megfelelés végett** **pályázatot nyújt be/ pályázati előkészületi munkálatokat folytat** különösen az alábbi pályázatok kapcsán:

- **HUSK-2302 kódszámú „Interreg Magyarország-Szlovákia program”** című pályázati kiírására **megfelelő előkészültségi fok esetén**. A pályázat benyújtásának a **feltétele a** **külföldi** **partner együttműködési szándékának megléte.**

**Maximális indikatív költség: 2500 EUR (Külföldi partner költségigényével együtt értendő.) Eredményes pályázat esetén 5 %-os önerő igénnyel.**

* **Előkészül a HUSK-2401 kódszámú 2.4.1. Turisztikai desztinációk komplex fejlesztése” című kiírásra történő pályázat benyújtására.**

1. A beruházás megvalósítási helyszíne: 4440 Tiszavasvári Petőfi utca 1. szám 2443 hrsz., Dessewffy kastély és parkja.

A projekt rövid tartalma:

A kastély több részből kerülne felújításra, a jelen pályázatok kapcsán **elsődlegesen a jó karbantartási kötelezésnek történő megfelelés okán is a teljes tetőszerkezet újulhatna meg**. A kastély északi részén található kápolna kívülről és belülről is felújításra kerülne és a nyugati főhomlokzat helyreállítását végeznénk el. Továbbá **parkosítási munkákat** végeznénk a **kastély előtti természetvédelmi kertben.**

A felújítást követően a **kastély kápolnája és az első kert nyílna meg a látogatók előtt**, továbbá **egyházi szertartások, kulturális rendezvények, esküvői fotózások helyszínéül szolgálna.** Az épületet széles körbe kívánjuk bemutatni nem csak a helyiek számára, annak érdekében, hogy esetlegesen filmforgatás helyszíneként is szolgálhasson.

Az épület későbbiekben akár szállásként, rendezvényházként funkcionálna elsősorban. Egy szoba berendezésre kerülne a Dessewffy család emléktermének, továbbá egy kávézó kerülne kialakításra az épületben.

1. Felhatalmazza a Polgármestert, hogy:

* lehetőség szerint egyeztessen külföldi partnerrel, és együttműködési szándék, projektcél egyezőség, ill. megfelelőség esetén tegye meg a szükséges jognyilatkozatokat
* szükséges egyéb jogi nyilatkozatok megtételére, pályázat benyújtásra.

1. Felhatalmazza a Polgármestert, hogy a műszaki tartalmat és a költségeket saját hatáskörben eljárva módosítsa/határozza meg, a fő cél megtartásával, pályázati felhívásnak megfelelőség érdekében hatósággal történő egyeztetések iránymutatások alapján, mely döntésről az azt követő testületi ülésen köteles beszámolni a testületnek.
2. Felkéri a Polgármestert, hogy tegyen javaslatot, a sajáterő költség biztosítására.

**Határidő:** feltételes, ill. **Felelős:** Szőke Zoltán polgármester

esedékességkor

**Szőke Zoltán Dr. Kórik Zsuzsanna**

**polgármester jegyző**